《与詹东图别十载馀邂逅武林邸中乞余所著诗薮余拉其绘事为报戏赠此章》
明代·胡应麟

廿载都门醉浊醪，重逢岐路兴偏豪。携书笑我非麟角，落纸看君尽凤毛。

中岳乱云秋梦远，少林深雪夜禅劳。殷勤且趁吴山色，对握如椽望海涛。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。